钦定古今图书集成/明伦汇编/氏族典/第252卷 > 张绍登
## 钦定古今图书集成/明伦汇编/氏族典/第252卷 > 张绍登

按《明外史张绍登传》：“绍登，字振夫，南城人。崇祯中，由
举人为应城知县。九年，贼来犯，偕乡官饶可久悉力
御却之，颇有斩获，贼乃去邑侍郎王瑊之子权，结怨
于乡党，怨家潜导贼复来攻，射书索权，权惧，斩北关
以出。贼乘间登南城，绍登还署，端坐堂上。贼至，奋拳
击之，群贼大至，乃被杀。可久被执不屈遇害，瑊为贼”
支解。